section_heading: Politička karijera
paragraph_text: Od sredine 1992. godine se više angažira u javnom životu i obnaša više dužnosti u izvršnim, zakonodavnim i političkim tijelima vlasti: tajnik i doministar u Vladi HR Herceg-Bosne (1992-95), zastupnik Zastupničkog doma Parlamenta Federacije BiH (2000-03), savjetnik za gospodarstvo u Predsjedništvu BiH (2003-06), glavni tajnik Hrvatske demokratske zajednice BiH (2006-07), te Federalni ministar okoliša i turizma (2007-11). Od 2013. godine obnaša dužnost predsjednika Savjeta Vlade RH za Hrvate izvan Republike Hrvatske. Početkom 2015. imenovan je za mandatara, a od 23. rujna 2015. za predsjednika Vlade Hercegovačko-neretvanske županije.<br/ >